(มายอร์กา ตุลาคม 2024)
ดูคุณพ่อสิ เดี๋ยวพ่อจะอัดวิดีโอแล้วนะ
- ดูสิ พ่อถ่ายอยู่นั่นไง - ปะป๊า
ตีมือหน่อย
มาเริ่มกันเลย
เราอยู่ในเฟรมหรือเปล่า
รอก่อนนะ ลูก ตอนนี้เราต้องเงียบๆ
ยังพูดไม่ได้นะ
- เริ่มจากเรื่องกีฬาก่อนไหม - ใช่
"กีฬาได้มอบอะไรให้ผมมากมาย และนั่นคือเหตุผลที่ว่าทำไม…"
"มันถึงเวลาแล้ว"
"มันถึงเวลาแล้ว" ไม่ใช่แค่… เพราะ "เวลาที่เหมาะสม…"
เวลาที่เหมาะสมมันไม่มีหรอก
สวัสดีครับ ทุกคน
คือผมมาที่นี่เพื่อที่จะ…
แจ้งให้พวกคุณทราบถึงบางสิ่งที่…
สิ่งที่ผมใช้เวลา…
คิดและไตร่ตรองมานาน
ผมมีเส้นทางอาชีพที่
ยาวนานและประสบความสำเร็จ
เกินกว่าที่ผมเคยจินตนาการไว้
แต่ทุกอย่างย่อมมีจุดเริ่มต้น
และมีจุดจบ
มันเป็นการตัดสินใจที่ต้องใช้เวลา
มันคือการตัดสินใจที่…
เอ่อ ให้เริ่มใหม่ไหมครับ
ครับ
- ผมว่าเมื่อกี้ไม่แย่นะ - ใช้ได้อยู่ครับ
ยากเหมือนกันนะเนี่ย
แล้วคุณต้องตบท้ายว่า "ผมจากไปด้วยใจที่สงบ"
ใช่ไหม
ปะป๊า
(ราฟาเอล นาดาล)
(หนึ่งปีก่อนหน้านี้)
(มานากอร์)
ข่าวที่ดึงดูดความสนใจ
ราฟา นาดาลจะกลับคืนสู่สนาม ในสัปดาห์แรกของปี 2024
ซึ่งก็คือในอีกไม่กี่…
- ฮัลโหล - ที่รัก เป็นไงบ้าง
เป็นไง สวัสดีปะป๊าหน่อย
ว่าไง
ปะป๊า
- ราฟาน้อย - เพิ่งจะอึตะกี้นี้เอง
- อยากดมผ่านจอไหม - จะบ้าเหรอ
โห ขมคอเลย…
ฮัลโหล
ปะป๊าๆ
ห่างหายจากการคว้าแชมป์มาหนึ่งปีครึ่ง
อันดับร่วงไปอยู่ที่ 652 ของโลก และอายุเกือบ 38 ปี
มันยากขึ้นทุกทีที่จะเชื่อมั่น
หรือมีศรัทธาในสิ่งที่กำลังจะเกิดขึ้นกับราฟา
แต่ผมขอยืนยันว่าคนรอบตัวเขา…
เรื่องอาหารการกินโอเคไหมคะ ราฟา
ผมเผลอดื้ออีกแล้วครับ
- ดื้อยังไงคะ - พักนี้ชอบกินช็อกโกแลต
ช็อกโกแลตอีกแล้วเหรอ
ผมมันนิสัยเสียน่ะครับ
เพราะจริงๆ แล้ว เวลาที่ผมไม่กินช็อกโกแลตเลย
แล้วเปลี่ยนมากินโยเกิร์ตสตรอว์เบอร์รีที่ชอบแทน ผมก็จะรู้สึกดีกว่าตอนนี้นะ
รู้สึกดีกว่านี้มากเลยละ
ค่ะ งั้นก็กลับไปกิน โยเกิร์ตสตรอว์เบอร์รีเหมือนเดิมนะ
- ผมมีติดบ้านไว้ด้วย - ดีค่ะ
(หลังจากคว้าแชมป์แกรนด์สแลม รายการที่ 22 ในวัย 36 ปี)
(ราฟา นาดาลประสบอาการบาดเจ็บที่สะโพก)
(ซึ่งทำให้เขาไม่สามารถลงแข่งขันได้ เป็นเวลาเกือบหนึ่งปี)
(ตอนนี้เขากำลังเตรียมตัว)
(เพื่อไล่ล่าตำแหน่งแชมป์ โรลังด์-การ์รอส สมัยที่ 15)
(ราฟาเอล มายโม นักกายภาพบำบัดของราฟา)
ผมอยู่กับราฟามา 18 ปีแล้วครับ
อยู่ด้วยกันแทบจะทุกวัน
เขากลายเป็นเหมือนน้องชายของผมไปแล้ว
ตอนนี้ผมคิดว่าเขากำลังตกอยู่ใน สถานการณ์ที่เต็มไปด้วยความไม่แน่นอน
เมื่อสองปีก่อน เขายังคว้าแชมป์แกรนด์สแลมอยู่เลย
บางคนอาจถามว่า
"ทำไมถึงยังเล่นต่อ ทั้งที่สามารถรีไทร์ในจุดสูงสุดได้"
แต่สำหรับราฟา เขาคิดเสมอว่าเขายังเล่นไหว
ไม่!
สายตาทั่วโลกกำลังจับจ้องไปที่การกลับมา
ซึ่งเริ่มต้นขึ้นที่บริสเบน
ปี 2024 ของราฟาเอล นาดาล
จะถูกจับตามองอย่างเข้มข้นมากกว่าปีไหนๆ
สู้เขา ราฟา!
สวัสดี เป็นยังไงบ้าง
คุณบาดเจ็บมานับครั้งไม่ถ้วน ตลอดชีวิตมืออาชีพของคุณ
ตอนนี้ร่างกายเป็นยังไงบ้าง
สะโพกหายดีแล้วหรือยังครับ
เท้ายังมีปัญหาอยู่ไหม
ช่วยเล่าคร่าวๆ ถึงกระบวนการฟื้นฟูร่างกาย และการผ่าตัดให้ฟังหน่อยครับ
ขอบคุณครับ แชมเปี้ยน คุณคือตำนานจริงๆ
ในวัย 37 ปี คำถามที่ชัดเจนที่สุดคือ
สุดยอดนักสู้คนนี้จะยังรักษา ความสามารถในการแข่งขันไปได้อีกนานแค่ไหน
ลูกหยอดเอาไว้ก่อน
ทุกคนมักจะประหลาดใจเสมอเวลาที่เขากลับมา
(คาร์ลอส โมยา หัวหน้าโค้ช)
แต่ผมไม่แปลกใจ เพราะเห็นมาหลายครั้งแล้ว
ตลอดหลายปีที่ผ่านมา ผมตระหนักได้ว่าเขาถูกสร้างขึ้นมาจาก
วัสดุพิเศษที่ไม่เหมือนใคร
จากสเปน พร้อมแล้วที่จะกลับคืนสู่สนาม
ขอเสียงปรบมือดังๆ ให้กับ…
ราฟาเอล นาดาล!
ผมฝึกซ้อมทุกวันตลอดปีที่ผ่านมา
เพื่อเปิดโอกาสให้ตัวเองได้ไขว่คว้าในสิ่งที่สำคัญ
ผมอยากจะกลับไปลงแข่งในโรลังด์-การ์รอส ได้อย่างสมศักดิ์ศรีอีกครั้ง
ผมรู้ว่ามันจะต้องยากมาก
แต่คนเราจะเป็นยอดแชมป์ไม่ได้หรอก
ถ้าไม่ยอมทำในสิ่งที่มันยากจริงๆ
(20 ปีที่แล้ว)
เมื่อดูจากการประกบคู่ ผมเห็นว่าแอนดี้ ร็อดดิก…
ต้องเผชิญหน้ากับคู่แข่งที่อายุน้อย อย่างราฟาเอล นาดาล
เด็กวัยรุ่นต้องเจอกับมือวางอันดับสองของโลก
ไม่ธรรมดาเลยครับ
(เดวิสคัพ รอบชิงชนะเลิศ ธันวาคม 2004)
และนี่คือช่วงเวลาสำคัญสำหรับนาดาล
ลุยเลย!
สู้เขานะ เซบีเญ!
เดวิสคัพก็เหมือนเวิลด์คัพแห่งวงการเทนนิส
(อันเฆล การ์เซีย มูญิซ นักข่าววิทยุและนักเขียน)
มันคือการแข่งขัน
ที่มีอิทธิพลและส่งผลกระทบอย่างมหาศาล
โอกาสที่จะได้เป็นตัวแทนของสเปน
และเล่นกันเป็นทีม
แถมยังมีจำนวนแฟนๆ เข้ามาชมมากที่สุด ในประวัติศาสตร์การแข่งขันเทนนิส
ผมถึงตั้งแต่บ่ายสองครึ่ง
รู้สึกเหมือนจะร้องไห้ได้ทุกเมื่อเลยค่ะ
เพราะตื่นเต้นมากเลย
หากมองจากภายนอก ทีมสเปน
มีทุกอย่างที่เอื้อให้เป็นทีมเต็ง
ทั้งการได้เล่นในบ้าน…
แต่เกมนี้เกือบจะเริ่มเล่นกันไปแล้ว
ท่ามกลางความเซอร์ไพรส์ที่ว่า ฆวน คาร์ลอส เฟอร์เรโรไม่ได้ลงเล่น
ตำแหน่งของเขาจะถูกแทนที่โดยราฟา นาดาล ในฐานะมือวางอันดับสองของทีมสเปน
ผมค่อนข้างเซอร์ไพรส์อยู่เหมือนกัน
เพราะตอนนั้นแทบไม่มีใครรู้จักผมเลย
ผมกำลังเล่นให้สเปน เพื่อคว้าแชมป์เดวิสคัพ
ซึ่งเป็นอะไรที่เหลือเชื่อมาก
มันทำให้ผมตกอยู่ในสภาวะที่ประหม่า
เพราะตอนนั้นผมเป็นมือวางอันดับ 50 ของโลก ที่ต้องแข่งกับมือวางอันดับสอง
อันดับสองของโลกเลยนะครับ
เดวิสคัพเป็นรายการที่ใหญ่มาก
ผมจำได้ตอนที่พวกเขาเชิญผมให้เข้าร่วมทีม
แค่พวกเขากล้าส่งเด็กอายุ 18 ลงแข่ง
ผมนี่แบบ… มันไม่…
ถือว่าใจถึงมากจริงๆ ครับ
บรรยากาศในทีมสเปนเป็นอย่างไรบ้างครับ
ผมคิดว่าเรา…
ขอโทษนะครับ
โมยี่ มานี่หน่อย
มาช่วยพูดภาษาอังกฤษหน่อย
ตอนที่กัปตันบอกว่าราฟาจะลงเล่น
ผมก็อึ้งไปนิดหน่อย
คิดว่ามันจะส่งผลยังไงต่อทีม
แต่ผมก็พยายามส่งต่อ ความใจเย็นและความมั่นใจให้เขา
ผมก็บอกไปว่า "ถ้ากัปตันตัดสินใจเลือกมาแล้ว
ผมก็มั่นใจว่าเขาจะทำได้ดี
ว่าเขาจะชนะ บลา บลา บลา…"
ส่วนผมก็รู้สึกอุ่นใจ
ที่รู้ว่ามือวางอันดับหนึ่งของทีม เห็นด้วยกับการตัดสินใจนั้น
แต่ลึกๆ ในใจผมคิดว่า…
ทุกคนก็มีความสงสัยทั้งนั้นแหละครับ
รอบชิงชนะเลิศเดวิสคัพ ผู้ชม 27,200 คน
แอนดี้ ร็อดดิกเป็นตัวเต็ง ผมมั่นใจว่าเขาจะชนะแมตช์นี้
เขาชอบสถานการณ์ที่ดูยิ่งใหญ่แบบนี้
ร็อดดิกเปิดแต้มด้วยลูกเอซครับ เป็นลูกแรกของเขาในเกม
การอยู่ในสถานการณ์ยิ่งใหญ่ขนาดนี้
กับคนที่เพิ่งมีประสบการณ์ครั้งแรก
ผมก็อยากลองข่มขวัญเขาดู
ร็อดดิกเสิร์ฟอย่างดุดัน
แอนดี้ ร็อดดิกขึ้นนำไปก่อนในเซตแรก
(นาดาล: 0 ร็อดดิก: 1)
ราฟาเอล นาดาลกำลังจะเป็นฝ่ายเสิร์ฟ
อย่างที่เห็น นาดาลไม่ได้โดดเด่นเรื่องลูกเสิร์ฟ
รับไม่ถึงครับ
ช่วงแรกผมประหม่ามากครับ
ผมทำอะไรเขาไม่ได้เลยสักอย่าง
ร็อดดิกเป็นคู่แข่งที่เคี้ยวยากจริงๆ
(นาดาล: 3 ร็อดดิก: 4)
ออก!
ความผิดพลาดที่ไม่น่าเสีย ในจังหวะสำคัญแบบนั้น
เซตแรกตกเป็นของสหรัฐอเมริกาครับ
(นาดาล: 6 ร็อดดิก: 7)
(แข่งขันระบบสามในห้าเซต)
ลองจินตนาการดูสิครับ
คนทั้งประเทศกำลังดูอยู่
แล้วเราที่ได้รับโอกาสนั้น
ความสงสัยเริ่มก่อตัวขึ้น
"เขาจะทนแรงกดดันไหวไหม"
"ราฟาจะพลิกสถานการณ์นี้ได้หรือเปล่า"
สำหรับผม มันเป็นสถานการณ์ที่ จัดการความรู้สึกตัวเองได้ยากมากครับ
แต่กลับกลายเป็นว่า
ความกดดันมากมายที่ถาโถมเข้ามา มันดันเข้าทางของผม
(นาดาล: 2 ร็อดดิก: 1)
ทีละนิดๆ
ผมรู้สึกว่าตัวเองเริ่มขยับ เข้าไปใกล้ระดับของเขามากขึ้น
ดูเหมือนว่าตอนนี้ เกมจะเดินอยู่ข้างนาดาลแล้วครับ
ผมนึกว่าเขาจบเห่ไปแล้ว แต่กลายเป็นว่ายังโลดแล่นอยู่
ทั้งสู้ ทั้งเหงื่อท่วม ทั้งกัดไม่ปล่อย วิ่งไปซ้ายที ขวาที…
เป็นไงล่ะ ดูลีลาราฟา นาดาลซะก่อน
(นาดาล: 4 ร็อดดิก: 1)
แมตช์ที่ยอดเยี่ยมต้องเกิดจากยอดฝีมือทั้งสอง และนั่นคือสิ่งที่เรากำลังได้เห็นครับ
(นาดาล: 6 ร็อดดิก: 2)
ผมเดินออกจากสนามพลางคิดในใจว่า "ดูทรงแล้วดุเดือดแน่"
ผมจำได้ว่าเซตที่สามคือจุดตัดสิน
สำคัญมากครับ
เอาเลย!
ยิ่งตีโต้กันนานเข้า ผมก็ยิ่งเสียเปรียบ
เขามีความดุดันที่สม่ำเสมอและลากยาว
แต่ดูราฟาสิ…
นั่นไง!
ลงครับ!
ผมต้องคอยบอกเขาว่า "ราฟา ใจเย็นๆ
ไม่ต้องกระโดดโลดเต้นทุกครั้งที่ได้แต้ม
เก็บแรงไว้ก่อน"
แต่กับราฟาเนี่ย ห้ามเขาไม่ได้เลยครับ
เขาเป็นคนที่มีอารมณ์ร่วมสูงมาก
ผู้ชม 27,200 คนลุกขึ้นยืนแล้วครับ
ผู้ตัดสินบนเก้าอี้พยายามขอให้คนดูสงบลง
นาดาลเองก็พยายามส่งสัญญาณ ให้ผู้ชมเงียบเสียงลงเช่นกัน
ผมเองก็ไม่อยากจะเชื่อจนถึงจุดนั้น
แต่ด้วยวิธีการที่ผมเล่น
แรงบันดาลใจที่ได้รับจากเพื่อนร่วมทีม
และบรรยากาศในสนาม
ทำให้ผมคิดจริงๆ ว่าผมจะเป็นฝ่ายชนะแมตช์นี้
ได้แมตช์พอยต์แล้วครับ
นี่คือผลงานที่ยอดเยี่ยมมาก
ในการต่อกรกับมือวางอันดับสองของโลก
นี่คือช่วงเวลาที่ยิ่งใหญ่ของนาดาลจริงๆ ครับ
มีบางช่วงเวลาที่ทำให้เรา เติบโตขึ้นในเส้นทางอาชีพ
ทั้งในฐานะคนคนหนึ่งและในฐานะนักกีฬา
ราฟา!
สำหรับผม อสูรกายถูกปลุกขึ้นมา
หรือเป็นราฟาในแบบที่เรารู้จักกัน เริ่มต้นจากแมตช์ที่เจอกับร็อดดิกนี่แหละครับ
ราฟา!
ตอนนั้นแหละที่ทุกคนเริ่มรู้ว่า
ราฟาเกิดมาเพื่อเป็นใคร
(บริสเบน อินเตอร์เนชันแนล 2024 รอบแรก)
เป็นการเริ่มเกมที่ไม่เลวเลยครับ
- เยี่ยม! - เอาเลย!
ไม่เหมือนคนที่ร้างสนามไปเป็นปีเลย ว่าไหม
ไม่เหมือนคนอายุ 37 เลยด้วยซ้ำ
ชั้นเชิงการปิดเกมยังคมอยู่เลยครับ
ช่างเป็นฟอร์มการเล่นที่ยอดเยี่ยม จากราฟาเอล นาดาล!
ต้องใช้เวลาถึงหนึ่งปีเพื่อกลับลงสู่สนาม เพื่อให้ร่างกายกลับมาฟิตสมบูรณ์
และเขาก็ได้พิสูจน์ มาตรฐานของตัวเองให้เห็นแล้ว
แม่เจ้า
มีการโชว์ลีลาหลังจบแมตช์ด้วย
ดูเขาโชว์ลีลาสิครับ…
ราฟาน้อย คนไหนคือ… แม่
- ใช่เหรอ - แม่หนูอยู่ไหน
แม่อยู่ไหน
อยู่นั่นไง
แล้วไหนปะป๊า
แล้วราฟาน้อยอยู่ไหน
ดึงกางเกงลูกขึ้นหน่อย
พูดว่า "ปะป๊า" ซิ
ปะป๊า
(เซบาสเตียน นาดาล พ่อของราฟา)
ผมดูลูกชายแข่งมาหลายครั้ง
เห็นเขาคว้าถ้วยรางวัลมามากมาย
และเห็นทุกอย่างที่ตามมา ทั้งความกดดัน…
และเรื่องอื่นๆ ทั้งหมด
แต่พอผมกลับมาคิดทบทวนดู ผมก็ได้เรียนรู้บางอย่าง
ความกดดันที่แท้จริงไม่ใช่ตอนแข่งหรอก
แต่คือสิ่งที่ต้องอดทนฝ่าฟัน เพื่อก้าวไปถึงจุดนั้นต่างหาก
(พิธีมอบรางวัลเดวิสคัพ 2004)
การเฉลิมฉลองอย่างเป็นทางการได้เริ่มขึ้นแล้ว
หลังจากสเปนคว้าชัยชนะในศึกเดวิสคัพ
ผมอยากขอบคุณทุกคนที่มาที่นี่
และที่ให้การสนับสนุนพวกเราเสมอมาครับ
หลังจากเดวิสคัพแล้ว
เป้าหมายต่อไปของคุณคืออะไรครับ
คงต้องรอดูกันก่อนครับ ตอนนี้ตั้งเป้าไว้ว่าจะติดท็อป 20 ให้ได้ในปีหน้า
(มกราคม 2005)
ผมคิดว่าทุกคนที่ติดตามเทนนิสอย่างใกล้ชิด
ต่างเฝ้าจดจ้องที่ราฟาในช่วงต้นปี 2005 โดยเฉพาะบนคอร์ตดิน
ตอนนั้นเขาอยู่ในอันดับที่ 50 กว่าของโลก
(อันดับโลก: มือวางอันดับ 56)
สวัสดีครับ และขอต้อนรับสู่ มอนติ-คาร์โล คันทรี่ คลับ
การแข่งขันคอร์ตดินรายการใหญ่ รายการแรกของปี
ในการแข่งคอร์ตดิน ทุกอย่างเกิดขึ้นในช่วงเวลาที่กระชั้นชิดมากครับ
เริ่มจากมอนติ-คาร์โล บาร์เซโลนา ไปจนถึงโรม
ทั้งหมดนี้เกิดขึ้นภายในเวลาไม่ถึงสองเดือน
และนั่นเป็นเพียงแค่ การเตรียมตัวสู่โรลังด์-การ์รอส
รายการแกรนด์สแลมที่ยิ่งใหญ่ที่สุดบนคอร์ตดิน
ถึงเขาจะชนะเดวิสคัพมาแล้ว
แต่ก็ยังต้องพิสูจน์อะไรบางอย่างให้โลกเห็น
ดูชั้นเชิงของนาดาลสิครับ
เอาเลย!
ตอนนั้นผมคิดว่า "ไม่เคยมีใครเล่นเทนนิสแบบนี้มาก่อนเลย"
เขามีพละกำลังร่างกายที่เกินวัยไปมาก
และแน่นอนครับ เขาน่าจะเป็นผู้เล่นที่ใครๆ ก็อยากโค่นให้ได้
ในฤดูกาลคอร์ตดินยุโรป
ไม่เคยมีใครเล่นแบบนี้ ไม่เคยมีใครแต่งตัวแบบนี้
ผมเริ่มจะชินกับชุดประหลาดๆ ที่เขาใส่แล้ว
- เขาเรียกว่า "กางเกงโจรสลัด" - ก็นั่นไง
แถมยังใส่เสื้อแขนกุดอีก เห็นกล้ามเนื้อเป็นมัดๆ เลย
ต้องเข้าใจเขาแหละ ถ้าผมมีกล้ามแบบนั้น
ผมก็จะใส่เสื้อแขนกุดเหมือนกัน
ดีไม่ดีคงถอดเสื้อเล่นเลยด้วยซ้ำ
แบบนี้เรียกเสียงเชียร์ได้แน่นอน
ครับ เอาแล้ว
แต่พอเป็นเขาแล้วมันดูเท่ไง
เขาทั้งแข็งแกร่งแถมมีฝีมือที่ร้ายกาจมาก
ถึงแม้จะอายุยังน้อย
นาดาลวิ่งเร็วเหลือเชื่อ
มันเหมือนกลายเป็นธีมที่ว่า…
(มือวางอันดับ 11)
"นี่ไม่ใช่นักเทนนิสในแบบที่เราเคยรู้จัก"
เขาหวดลูกอย่างดุดัน
ใส่ลูกท็อปสปินไม่ยั้ง
ลูกโฟร์แฮนด์ของเขามันบ้าพลังสุดๆ
เขาหวดลูกแรงขึ้น ใส่สปินมากขึ้น
ทั้งพลังและสปินระดับนั้น ซ้ำแล้วซ้ำเล่า…
นั่นคือสิ่งใหม่ที่ไม่เคยมีมาก่อน
คุณจะเห็นเขาเป็นมือหนึ่งของโลก โดยที่เล่นเทนนิสด้วยมือซ้าย
แต่พออยู่นอกสนาม ความจริงแล้วเขาถนัดขวา
ซึ่งมันช่างน่าเจ็บใจจริงๆ สำหรับคนที่ไม่เก่งกีฬาเท่าเขา
ทีนี้ เมื่อรวมเข้ากับการสไลด์ตัวบนพื้นคอร์ต…
เท้าแต่ละข้างเหมือนเป็นเท้าข้างที่ถนัดทั้งคู่
เขาครอบคลุมพื้นที่จากฝั่งหนึ่งไปอีกฝั่ง ได้เกือบสามเมตรละมั้ง
พูดง่ายๆ คือเขาทำให้สนามดูเล็กไปเลย
นาดาล
ราฟาเอล นาดาลสร้างความหวาดกลัว เข้าไปในหัวใจของคู่ต่อสู้ทุกคน
(มือวางอันดับเจ็ด)
วันนี้ ไม่มีใครปฏิเสธได้อีกแล้วครับว่า
แชมป์หนุ่มคนนี้
กำลังแผลงฤทธิ์ จนสนามเทนนิสทั่วโลกต้องลุกเป็นไฟ
สิ่งที่เขาทำสำเร็จไปแล้วนั้นมันช่างน่าทึ่งจริงๆ
ทั้งเสน่ห์ ความมุ่งมั่น และพละกำลัง…
นาดาลกวาดคู่แข่งของเขาจนราบคาบในปีนี้
ขอทางหน่อยครับ
ราฟา พอดังขนาดนี้แล้ว ชีวิตเปลี่ยนบ้างไหมครับ ในช่วงสองสามสัปดาห์นี้
ไม่นะครับ
สิ่งเดียวที่เปลี่ยนไปคือ ผมต้องห่างบ้านมานาน 33 วันแล้ว
มีแค่เรื่องนี้เรื่องเดียวแหละครับ อย่างอื่นไม่มีอะไรเปลี่ยน
ผมก็ยังเป็นผมคนเดิม
หวังว่าพอกลับไปถึงบ้าน เพื่อนกลุ่มเดิมก็จะยังคบอยู่นะครับ
หวังว่าจะเจอครอบครัวเดิม
ผมบอกเขาว่า "ลูกทำได้เกรดสี่แล้วละ
เพราะงั้นอย่ารู้สึกกดดันนะ"
เอาละ เขาจะเสิร์ฟลูกไปทางวาติกันแล้วนะครับ
- บราโว่! - เยี่ยมมาก
เขาไม่เคยพูดว่า "พอแล้ว"
คนอื่นต่างหากที่พูดว่า "แค่นี้ก็พอแล้ว"
"ไม่หรอก ขออีกนิดนึง"
(อิตาเลียนโอเพ่น รอบชิงชนะเลิศ 2005)
เขาลงแข่งติดต่อกันเยอะมาก
ผมได้แต่คิดว่า "เขาเหลือพลังงานในถังอีกเท่าไรเนี่ย"
โอ้โห ลูกเมื่อกี้สุดยอดมาก…
แข่งกันมาครบห้าชั่วโมงเต็มแล้วครับ ช่างเป็นแมตช์ที่เหลือเชื่อจริงๆ
เป็นไปได้ไหมครับว่าความที่เขายังเด็กมาก
และก้าวขึ้นมาสู่ระดับที่สูงขนาดนี้
เขาอาจจะหมดไฟไปก่อนไหม
ไม่หรอก… คือผมว่า…
(โตนี่ นาดาล ลุงและหัวหน้าโค้ชของราฟา)
พวกเราฝึกซ้อมกันมาทั้งชีวิต ด้วยวิธีคิดแบบคอร์ตดิน
นั่นหมายความว่าเราต้องยอมให้ถุงเท้าเปื้อนดิน
ต้องพร้อมที่จะวิ่งและสู้ขาดใจ
สิ่งนี้แหละที่บีบให้เขารักษา ความเข้มข้นในการเล่นไว้ได้อย่างมหาศาล
จบเกมครับ!
(มือวางอันดับห้าของโลก)
เขาคว้าแชมป์ที่โรมได้อย่างสง่างาม
และหลังจากนั้น เขาก็เดินทางมาถึงปารีส
และสายตาทุกคู่ก็จับจ้องมาที่ราฟา
(ปารีส พฤษภาคม 2005)
ยินดีต้อนรับสู่ โรลังด์-การ์รอส ที่ซึ่งการแข่งขันเฟรนช์โอเพ่นเริ่มต้นขึ้นในวันนี้
ตัวเต็งคือมือปืนหนุ่มผู้มาพร้อมลูกโฟร์แฮนด์พิฆาต
นี่คือการปรากฏตัวครั้งแรกของเขา
เวลาคนเรียกผมว่าเป็นตัวเต็ง จริงๆ มันกวนใจผมอยู่นะ
เพราะสุดท้ายผมจะเริ่มเชื่อแบบนั้น แล้วก็จะกดดันตัวเองหนักเกินไป
แม้แต่ บอริส เบคเกอร์ ยังพูดลงหนังสือพิมพ์เดอะไทมส์วันนี้เลย
เขาบอกว่าคุณจะชนะ
นี่พวกคุณยังจะพูดซ้ำอีกเหรอ
โธ่ เพิ่งบอกอยู่หยกๆ ว่าให้เลิกพูดแบบนี้ ก็ยังจะพูดกันอยู่อีก
(รอบแรก)
รู้สึกยังไงบ้างคะ ที่ได้เล่นที่โรลังด์-การ์รอสครั้งแรก
ก็รู้สึกดีครับ ผม…
แป๊บนะครับ
เขาพูดใส่หูผมผ่านไอ้นี่ ตอนที่ผมกำลังพยายามจะพูดอยู่
มีคำถามเป็นภาษาสเปนไหมคะ
(รอบสี่)
เกม นาดาล
คุณจะฉลองวันเกิดที่ปารีสไหมครับ
ผมอาจจะกลับไปตกปลาที่มายอร์กา รอดูก่อนครับ
(รอบก่อนรองชนะเลิศ)
เกม เซต แมตช์ นาดาลเป็นฝ่ายชนะ
(รอบรองชนะเลิศ)
ในการปรากฏตัวครั้งแรกที่โรลังด์-การ์รอส
ราฟาเอล นาดาลจะผ่านเข้ารอบชิงชนะเลิศ พบกับมาเรียโน ปูเอร์ตา จากอาร์เจนตินา
(โรลังด์-การ์รอส รอบชิงชนะเลิศ 2005)
มือวางอันดับห้าของโลก ราฟาเอล นาดาล จากสเปน
ราฟาเอล นาดาลเดินลงสู่สนาม
พร้อมที่จะสานต่อ สิ่งที่หลายคนบอกว่าเป็นโชคชะตาของเขา
นั่นคือการคว้าแชมป์เฟรนช์โอเพ่น
ผมประหม่ามากครับ
สำหรับเด็กที่เพิ่งอายุครบ 19 ปีไปเมื่อวาน
การชนะรายการแกรนด์สแลม…
การชนะที่โรลังด์-การ์รอส สำหรับผมในตอนนั้นมันคือทุกอย่าง
ความทรงจำที่ผมมีต่อรอบชิงครั้งนั้นคือ ผมไม่รู้สึกเหนื่อยเลยครับ
พอลูกพุ่งมา ผมรู้เลยว่าผมจะไปถึงมันได้แน่
และถ้าผมต้องสไลด์ตัวไปสามเมตร ผมก็จะสไลด์ไปสามเมตร
ความรู้สึกนั้นทำให้ มีความมั่นใจในตัวเองอย่างเหลือล้น
ผมเลยรู้สึกเป็นอิสระ
ราวกับว่า…
จะไม่มีวันพรุ่งนี้
นาดาลชนะแมตช์นี้และคว้าแชมป์โรลังด์-การ์รอส
ในการลงชิงชัยครั้งแรกที่ปารีส ราฟา นาดาลทำสำเร็จแล้วครับ
ในวัยเพียง 19 ปี ราฟาเอล นาดาล คือผู้เล่นคอร์ตดินที่เก่งที่สุดในโลก
(บริสเบน อินเตอร์เนชันแนล 2024 รอบก่อนรองชนะเลิศ)
เยี่ยม!
เอาเลย!
เขาจ้องเล่นงานโฟร์แฮนด์ของนายนะ
- ถ้าหนีไม่ออก ก็สวนหนักๆ ไปเลยลูกหนึ่ง - ครับ
เอาวะ ลุย
มีอะไรหรือเปล่า
กล้ามเนื้อสะโพกมันกระตุกนิดหน่อย ตรงที่เพิ่งผ่ามา
เหรอ แค่กระตุกเฉยๆ หรือว่าเจ็บ
- ตอนนี้เริ่มรู้สึกนิดๆ - อ้าวเหรอ
- ก็เลยเริ่มกังวลใช่ไหม - ผมกลัว
โอเค
ตอนเสิร์ฟ อย่าโยนบอลไปข้างหน้าไกลนัก
ให้ใกล้ตัวเข้ามาหน่อย
กล้ามเนื้อสะโพกเหรอ
เขารู้สึกได้… ใช่
เขาคงรู้สึกถึงกล้ามเนื้องอสะโพกด้านซ้าย
- จากการผ่าตัดน่ะเหรอ - ใช่
แต่เอาจริงๆ ผมว่ามันปกตินะ
- แต่ถ้าเริ่มคิดมากปุ๊บ… - แย่แล้ว…
ฟอลต์!
เอาน่ะ คิดบวกไว้ ลุยเข้าไป!
ฟอลต์!
ดูเหมือนนาดาลจะรู้สึกไม่สบายตัวอะไรสักอย่าง
ถ้าไม่ไหวก็ไม่เป็นไร
เกม เซต และแมตช์ ทอมป์สันเป็นฝ่ายชนะ
ผมทรมานมากเลย
ผมทรมานจริงๆ ผมไม่อยากบาดเจ็บอีกแล้ว มันน่ากลัว
พูดกันตรงๆ นะ ราฟา นายควรจะหยุดเล่นตั้งแต่ตอนนั้น
คืออาการมันไม่ได้แย่ลง แต่มันแบบ…
ไม่ แต่ถ้าผมหยุด ผมก็ต้องหยุดเล่นทุกๆ สองวันเลยสิ
จริงไหมล่ะ เพราะงั้น…
มันไม่ใช่แบบนั้น แต่นายอยู่ในช่วงที่ต้องค่อยๆ เป็น ค่อยๆ ไป
ต่อให้วันนี้นายชนะ
ชนะไปเพื่ออะไรล่ะ เข้าใจที่ฉันสื่อใช่ไหม
ในห้องใต้ดินแห่งความล้มเหลวของผม
มันมีชั้นที่ต่ำลงไปกว่านั้นรออยู่เสมอ
ครับ แม่
เป็นไงบ้าง ลูก โอเคไหมจ๊ะ
ไม่รู้สิครับ ค่อยดูอีกที…
ไม่รู้เหรอ เจ็บเหรอ ลูก
นิดหน่อยครับ
แล้วคิดว่าอาการหนักไหม
เรื่องนั้นมันไม่สำคัญหรอก
ก็ผมไม่รู้ แม่จะให้ผมพูดว่าไง
มันไม่ได้แย่มากหรอก แต่เอาจริงๆ ผมก็ไม่รู้ครับแม่
- มันเจ็บตรงที่ผ่าตัดมาเหรอ - ก็แถวๆ นั้นแหละครับ ใช่
ผมหวังว่า…
หวังว่าจะซ้อมต่อได้ในสัปดาห์นี้ และได้ไปแข่งที่เมลเบิร์น
แต่พูดตามตรง
ตอนนี้ผมไม่มั่นใจอะไรเลยแม้แต่นิดเดียว
ออกมาหน่อย!
(ปารีส มิถุนายน 2005)
นาดาล
ปี 2005 เป็นปีแรก ที่ผมประสบความสำเร็จอย่างล้นหลาม
แต่…
ตอนแข่งที่มาดริดนี่สิ
คือจุดที่ปัญหาทุกอย่างเริ่มต้นขึ้น
(มาดริดมาสเตอร์ส รอบชิงชนะเลิศ ตุลาคม 2005)
ผมจำได้ว่ามันช่วงเซตที่สี่ ผมรู้สึก… เหมือนมีอะไร…
อยู่ในเท้า
แต่ตอนนั้นผมคิดว่าไม่มีอะไร
เพราะผมแข่งจนจบแมตช์ได้ดี โดยไม่ได้รู้สึกติดขัดอะไรเลย
แชมเปี้ยนคือราฟา นาดาล!
เหลือเชื่อจริงๆ ครับ อีกหนึ่งความสำเร็จที่น่าจดจำของนาดาล
(มือวางอันดับสองของโลก)
ผมเข้าใจทันทีว่ามีปัญหาเกิดขึ้น
ไม่รู้ทำไม แต่ผมจำได้แม่นเลยครับ
แต่ผมก็ไม่ได้ใส่ใจมันมากนัก
ผมคิดแค่ว่า "พักสักสองสามวัน เดี๋ยวก็หาย"
แมตช์นี้หนักมากครับ กล้ามเนื้อผมล้าไปหมด
แต่ไม่เป็นปัญหาต่อการแข่งที่เซี่ยงไฮ้แน่นอน
(เซี่ยงไฮ้มาสเตอร์สคัพ พฤศจิกายน 2005)
คุณคงตื่นเต้นที่จะได้ลงแข่งที่เซี่ยงไฮ้นะครับ
ครับ นี่เป็นรายการที่สำคัญมาก
เพราะเป็นการรวมตัวของผู้เล่นแปดอันดับแรก
ตอนนั้นผมเจ็บครับ เจ็บมากเลย
แต่ผมก็คิดว่า…
"มาลองดูสักตั้ง"
ตอนนั้นเฟเดอเรอร์เป็นมือหนึ่งของโลก
และผมอยากจะแข่งกับเขา
ราฟาน่ะ ดูออกง่ายมากเลยครับ ตอนที่ร่างกายไม่เต็มร้อย
แต่ราฟามักจะอยากลงเล่นเสมอ
ต่อให้ร่างกายไหวแค่ 50 เปอร์เซ็นต์ เขาก็ยังอยากลงแข่ง
มันยากมากครับ ในเวลาที่ทุกอย่างกำลังเข้าทาง
ทุกอย่างกำลังไปได้สวย กำลังชนะต่อเนื่อง
แล้วต้องบอกว่า "หยุด"
เราเลยไปโรงพยาบาลในเซี่ยงไฮ้
ผมไปทำเอ็มอาร์ไอแล้วเขาก็บอกว่า…
"กระดูกอุ้งเท้าคุณหัก"
รู้อะไรเกี่ยวกับนาดาลบ้างไหมครับ
โอ๊ย ฉันไม่รู้อะไรมากหรอก แล้วเรื่อง…
โอเค เดี๋ยวเจอกันนะคะ
เขาจะถอนตัวไหมครับ
ถอนไปแล้วไม่ใช่เหรอ
ไม่นะ คือว่า…
ขอบคุณมากครับ
ราฟาเอล นาดาล จากสเปน ได้ถอนตัวจากการแข่งขันแล้วครับ
และนอกจากนี้…
เขาใส่พลังมหาศาลลงไปในการตีโต้แต่ละครั้ง
และฝืนร่างกายให้อยู่ในตำแหน่งที่โหดสุดขีด
เหมือนหนังยางที่พยายามดึงจนตึง
สุดท้ายมันก็จะขาด
เขากำลังใช้ร่างกายจ่ายส่วยราคาแพง ซึ่งผมหวังว่าร่างกายเขาจะทนรับได้อีกนาน
แน่นอนครับ ผู้คนต่างก็มีความคิดเห็นกันไปต่างๆ นานา
ผมได้ยินแล้วก็คิดว่า
"พวกนี้จะไปรู้อะไร"
"รู้เหรอว่าอนาคตจะเป็นยังไง"
ผมคิดแค่ว่า "กระดูกเท้าหักเหรอ เดี๋ยวพอมันสมานก็หาย"
ผมกลับบ้านไปพักผ่อน
แต่อาการมันไม่ดีขึ้นเลย
นานวันเข้าก็ยังไม่ดีขึ้น
ผมพยายามกลับมาเล่นอีกครั้ง แต่ก็ทำไม่ได้
มันยังคงรบกวนผมอยู่เหมือนเดิม
(ดร.อังเฆล รูอิซ-โกตอร์โร แพทย์ประจำตัวราฟา)
ตอนนั้นแหละที่เริ่มมีสัญญาณเตือน
เราตรวจเท้าของเขาอย่างละเอียด
และพบว่าอาการมันยังรุนแรง เหมือนเดิมไม่เปลี่ยนเลย
ถึงพบว่าเขามีปัญหาเรื้อรัง ที่กระดูกรูปเรือในอุ้งเท้า
ปัญหานั้นก็คือเขาเป็นโรคมุลเลอร์-ไวส์
เป็นอาการที่พบได้ยากมาก
เราตรวจสอบเอกสารทางการแพทย์ที่มีอยู่ทั่วโลก
จากทุกกรณีที่มีการบันทึกไว้
ไม่เคยมีกรณีไหนที่เกิดขึ้นกับ นักกีฬาระดับโลกเลยสักคนเดียว
ทางเราถึงตัดสินใจไปปรึกษาผู้เชี่ยวชาญ
ดร.มาเซย์รา
ตอนที่ผมเจอราฟาครั้งแรก
เขาดูกลัวอย่างเห็นได้ชัด
(ดร.เออร์เนสโต มาเซย์รา ผู้เชี่ยวชาญโรคมุลเลอร์-ไวส์
ตอนนั้นโรคมุลเลอร์-ไวส์ยังไม่เป็นที่รู้จักนัก
การจะเกิดโรคมุลเลอร์-ไวส์ได้นั้น
ร่างกายต้องมีโครงสร้างเท้าที่เฉพาะเจาะจง ซึ่งเป็นกรรมพันธุ์
มันส่งผลกระทบต่อกระดูกที่จะพัฒนาไปเป็นอุ้งเท้า
มันเกิดขึ้นเพราะมีแรงกดทับที่ผิดปกติ
กระทำต่อกระดูกที่ยังพัฒนาไม่เต็มที่
ผมคาดเดาว่าช่วงอายุประมาณสี่หรือห้าขวบ
เขาเริ่มออกกำลังกายอย่างหนัก
ก่อนที่กระดูกจะพัฒนาอย่างสมบูรณ์
เขาเริ่มเล่นตั้งแต่อายุน้อยมาก
ตอนเด็กๆ เขาไม่สนอะไรเลยค่ะ
ต่อให้ต้องเล่นเทนนิสนานถึงสามชั่วโมง
ก็ไม่สะทกสะท้านเลย
ผมต้องไปที่คอร์ตแล้วบอกว่า
"กลับบ้านได้แล้ว"
"ยังต้องอาบน้ำ กินข้าว ทำนู่นทำนี่อีกเยอะแยะ"
เพราะไม่อย่างนั้น เขาคงจะใช้เวลาทั้ง 24 ชั่วโมง
ไปกับการแข่งขันไม่ทางใดก็ทางหนึ่ง
พูดง่ายๆ ก็คือ
ราฟาเป็นโรคนี้ เพราะเขาคือราฟา นาดาล
ตามปกติแล้ว วิธีการรักษาโรคนี้คือการผ่าตัด
จากที่หมออธิบาย ฟังดูซับซ้อนมากครับ
ต้องตัดกระดูก
และจัดแนวกระดูกเท้าใหม่ทั้งหมด
ดร.มาเซย์ราบอกผมว่า
คุณอาจจะไม่สามารถกลับมาเล่นเทนนิส
ในระดับอาชีพได้อีกต่อไป
วินาทีนั้น โลกทั้งใบของผมเหมือนจะถล่มลงมา
มันเป็นช่วงเวลาที่ยากลำบากมาก
ผมยังจำได้เลย ภาพเขานั่งพิงกำแพงอยู่ตรงนั้น
แล้วร้องไห้
"เพื่ออะไร"
ทำไมผมต้องมาทนทุกข์แบบนี้ต่อไปด้วย
(เมลเบิร์น มกราคม 2024)
เลื่อนดูจากบนลงล่างได้ไหม
โอเค
สิ่งที่เห็นคืออาการกล้ามเนื้องอสะโพกฉีกขาดครับ
คราวนี้เป็นตรงบริเวณอุ้งเชิงกราน
เห็นสัญญาณสีสว่างๆ พวกนี้ไหม
นั่นแหละคืออาการ กล้ามเนื้อตึงภายในอุ้งเชิงกรานฉีกขาด
คิดว่าน่าจะระดับหนึ่งถึงระดับสอง
เพราะมีเลือดซึมออกมา ที่บริเวณชั้นผิวของกล้ามเนื้อนิดหน่อย
โห
(มาร์ก โลเปซ โค้ช)
แล้ว…
เขาว่าไงบ้างล่ะ
แค่บอกว่าเป็นอาการบาดเจ็บ ระดับหนึ่งถึงระดับสอง
แล้วถ้าไม่ใช่ มันจะขยับจากระดับหนึ่งไปสองไหม
- ระดับความรุนแรง - ความ…
- ใช่ แต่… - ระดับหนึ่งคือ…
แย่เลยเหรอ
ใช่
ไปกันได้หรือยัง
- อืม ไปกันเถอะ - ขอบคุณ
โธ่…
ผมใจสลายว่ะ
โคตรพังเลยตอนนี้
(มายอร์กา มกราคม 2006)
เพราะวันนี้ ราฟา นาดาล ประกาศว่าเขาจะไม่เข้าร่วม
การแข่งขันแกรนด์สแลมแรกของปี ซึ่งจะเริ่มขึ้นในวันจันทร์นี้ที่ออสเตรเลีย
ยอดนักหวดจากมายอร์กา ยังไม่ฟื้นตัวจากอาการบาดเจ็บ
ที่แบกรับมาตั้งแต่เดือนตุลาคม
และไม่อยากเร่งรีบจนเกินไป
เขาดู…
บอกตามตรงเลยนะคะ ตอนนั้นน่ะ เขาดูเหมือนคนที่พังทลายไปแล้วจริงๆ
ในหัวของเขาตอนนั้น มองไม่เห็นอนาคตด้านอื่นเลย
นอกจากการเล่นเทนนิส
ใช่ครับ ผมใจสลาย
แต่พ่อของผมเป็นคนที่มองโลกในแง่ดีมาก
หลายครั้งที่ผมร้องไห้ พ่อจะเดินเข้ามา
ปลอบโยนผม
ผมแค่บอกเขาว่า "ความหวัง คือสิ่งสุดท้ายที่ลูกจะเสียไปได้
เพราะงั้นอย่าสิ้นหวังนะ ลูก"
คนที่เข้ามาจัดการเรื่องนี้อย่างจริงจัง ก็คือเซบาสเตียน พ่อของเขาครับ
พ่อของเขานี่แหละ
ที่พาเขาไปหาหมอคนนั้นที คนนี้ที
นิสัยของเขาคือ คำว่า "เป็นไปไม่ได้" ไม่อยู่ในพจนานุกรม
ทุกคนต่างเห็นพ้องตรงกันว่า มันยากมากที่เขาจะกลับมาเล่นได้อีกครั้ง
แต่หมอมาเซย์ราบอกว่าสิ่งเดียวที่อาจได้ผล
คือการใช้แผ่นรองรองเท้าแบบพิเศษ เพื่อปรับเปลี่ยนจุดรับน้ำหนักของเท้าใหม่
แต่ก็ไม่มีการรับประกัน
เป็นครั้งแรกในชีวิตผมเลย
ที่ได้รักษานักเทนนิสระดับโลกที่มีอาการแบบนี้
ผมไม่มีความมั่นใจเลยว่ามันจะสำเร็จ
พอผมใส่แผ่นรองเท้าเข้าไป
เท้าของผม เกือบจะหลุดออกมาจากรองเท้าเลยครับ
เพราะแผ่นมันอย่างหนา
รู้สึกไม่สบายเท้ามากๆ เลย
ต้องพูดกันตรงๆ ว่าเท้าผมก็ยังเจ็บอยู่ครับ
แต่มันเป็นความเจ็บในระดับที่ผมทนไหว
ตอนนั้นแหละที่ผมพูดว่า…
"เรารอดแล้ว"
การรักษานี้ไม่ได้ทำให้ อาการที่เท้าของเขาหายขาด
เขาจะต้องอยู่กับความเจ็บปวดนี้ไปตลอด
เป็นยังไงบ้าง อีกข้างรู้สึกขัดๆ ไหม
เอาน่า ราฟาเอล
ขอเวลาแป๊บนึงครับ
ขอผมขยับไอ้นี่หน่อย
สิ่งที่เราไม่รู้ในตอนนั้นก็คือ
ราฟาจะสามารถกลับมาแข่ง ในระดับสูงสุดได้อีกครั้งหรือไม่
ไม่มีใครรู้เลย
(ปารีส พฤษภาคม 2006)
เขาต้องใช้ชีวิตอยู่กับความไม่แน่นอนตลอดเวลา
- ราฟา - รู้สึกยังไงบ้าง เป็นยังไงบ้าง
ดีครับ ตอนนี้ยังดีอยู่ ผมค่อนข้างพอใจ…
ตอนนี้ผมค่อยเป็นค่อยไป…
(เมลเบิร์น มกราคม 2024)
แผนคือจะกลับมาแข่งที่โดฮา
ยังเหลือเวลาอีกห้าสัปดาห์
สบายๆ
เป็นไปได้ว่าในอีกสามสัปดาห์
ผมอาจจะกลับมาเล่นได้อีกครั้งถ้าทุกอย่างไปได้ดี
ที่บอกว่า "เล่น"
หมายถึงลองตีเล่นๆ
ไม่ใช่แข่งเป็นจริงเป็นจัง
จะให้ประกาศเป็นแถลงการณ์ลงในโซเชียล
หรือจะให้อัดคลิปลงดี
(เบนิโต เปเรซ-บาร์บาดีโญ ประชาสัมพันธ์)
ผมว่าเขียนว่า
"เรื่องนี้แสดงให้เห็นว่าผมยังไม่พร้อม สำหรับการแข่งระบบห้าเซต"
"และผมจะพยายามเตรียมตัวให้ดีกว่านี้ เพื่อก้าวต่อไป"
"เป้าหมายของผมยังไม่เปลี่ยน
และวิธีการที่ผมเตรียมตัว สำหรับฤดูกาลนี้ก็ยังเหมือนเดิม…"
แล้วระยะเวลาพักฟื้น ให้บอกว่าสองสัปดาห์ไหม
อย่ากำหนดเลยดีกว่า
จริงไหม
ยุ่งเหยิงไปหมด
เราอาจจะรีบเร่งกลับมาเร็วเกินไป
เรื่องแบบนี้คาดเดาไม่ได้จริงๆ
แต่สภาพจิตใจเขาน่าจะแย่ไปเลย
เพราะต้องเริ่มนับหนึ่งใหม่
การเป็นส่วนหนึ่งของทีมราฟา
เราต้องชินกับการได้รับข่าวร้ายแบบนี้อยู่เสมอ
แน่นอนว่าเป้าหมายสุดท้ายคือโรลังด์-การ์รอส
แต่ ณ ตอนนี้ ผมก็ไม่รู้เหมือนกันครับ
มีข่าวด่วนวงการเทนนิสค่ะ
ราฟา นาดาลประกาศถอนตัว จากรายการออสเตรเลียนโอเพ่น
หลังจากประสบอาการกล้ามเนื้อฉีกขาด
การถอนตัวในวันนี้อาจหมายความว่า เขาอาจไม่ได้ลงเล่นที่ออสเตรเลียนโอเพ่นอีก
แกรนด์สแลมที่เขาเคยคว้าแชมป์มาได้สองสมัย
ตลอดหลายปีที่ผมทำงานกับเขา
มีเรื่องเซอร์ไพรส์เกิดขึ้นมากมายครับ
เราเข้าใจดีว่าเวลาของเขามันเหลือน้อยลงทุกที
แต่อีกมุมหนึ่ง
เขาคือราฟา นาดาล
แชมป์เก่าผู้ป้องกันตำแหน่ง
ผู้ชนะจากปีที่แล้ว ณ โรลังด์-การ์รอสแห่งนี้ ราฟาเอล นาดาล!
(โรลังด์-การ์รอส รอบชิงชนะเลิศ 2006)
ความเจ็บปวดไม่เคยหายไปไหนเลย
บางวันก็ดีขึ้น บางวันก็แย่ลง
แต่ผมสามารถทนความเจ็บนั้น ได้มากพอที่จะลงแข่งขัน
มีน้อยคนนักที่จะทนรับมันไหว
ต้องมีจิตใจที่เข้มแข็งอย่างเหลือเชื่อ
และต้องมีคนรอบข้างที่พร้อมสนับสนุน
แต่เหนือสิ่งอื่นใด
ต้องมีแรงปรารถนา
สามต่อหก หกต่อหนึ่ง หกต่อสี่ เจ็ดต่อหก
นี่คือปี 2006
ผมรู้สึกว่ามันพูดยาก
อาจจะเป็นการสวมกอดที่ยิ่งใหญ่ที่สุด
ที่ผมกับลูกเคยมีด้วยกัน
สำหรับผม เทนนิส
กลายเป็นการวิ่งแข่งกับเวลาไปแล้ว
ผมมีความกังวลอยู่ในใจเสมอ
เท้าข้างนี้จะทนไปได้อีกนานแค่ไหนนะ
ผมไม่เคยรู้เลยว่า เส้นทางอาชีพของผมจะยืนยาวได้นานแค่ไหน
ผมคิดอยู่เสมอว่า
"นี่อาจจะเป็นปีสุดท้ายแล้วก็ได้"
เพราะฉะนั้นจึงไม่มีเวลาให้หยุดพักครับ
ผมต้องผลักดันทุกโอกาสที่มีไปให้ไกลที่สุด
ความเป็นคู่ปรับนี้ ได้ดึงเอาสิ่งที่ดีที่สุดในตัวของทั้งคู่ออกมา
ผมคิดว่าพวกเขาจะเป็นหนึ่งในคู่แข่ง ที่ยิ่งใหญ่ที่สุดตลอดกาล
คำบรรยายโดย เพียงพัชร์ น้ำทิพย์ แข่ง ที่ยิ่งใหญ่ที่สุดตลอดกาล